title: 2014/285/CFSP: Odluka Političkog i sigurnosnog odbora EUTM Mali/2/2014 od 13. svibnja 2014. o prihvaćanju doprinosa trećih zemalja vojnoj misiji Europske unije za doprinos osposobljavanju oružanih snaga Malija (EUTM Mali)

text:
               17.5.2014

               HR

               Službeni list Europske unije

               L 147/70

         ODLUKA POLITIČKOG I SIGURNOSNOG ODBORA EUTM MALI/2/2014
   od 13. svibnja 2014.
   o prihvaćanju doprinosa trećih zemalja vojnoj misiji Europske unije za doprinos osposobljavanju oružanih snaga Malija (EUTM Mali)

      (2014/285/CFSP)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 8. stavak 2.,
   budući da:

               (1)

               Vijeće je na temelju članka 8. stavka 2. Odluke 2013/34/ZVSP ovlastilo Politički i sigurnosni odbor (PSO) za donošenje odgovarajućih odluka o prihvaćanju doprinosa trećih zemalja.

               (2)

               Slijedom preporuke zapovjednika misije EU-a o doprinosima Gruzije, Republike Moldove i Crne Gore te savjeta Vojnog odbora Europske unije, trebalo bi prihvatiti doprinose Gruzije, Republike Moldove i Crne Gore.

               (3)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   1.   Doprinosi Gruzije, Republike Moldove i Crne Gore vojnoj misiji Europske unije za doprinos osposobljavanju oružanih snaga Malija (EUTM Mali) prihvaćaju se i smatraju se značajnim.
   2.   Gruzija, Republika Moldova i Crna Gora izuzete su od financijskih doprinosa proračunu misije EUTM Mali.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 13. svibnja 2014.

            Za Politički i sigurnosni odbor

            Predsjednik

         W. STEVENS

      (1)  SL 14, 18.1.2013., str. 19.


title: 2001/887/PUP: Odluka Vijeća od 6. prosinca 2001. o zaštiti eura od krivotvorenja

text:
               19/Sv. 003

               HR

               Službeni list Europske unije

               62

         32001D0887

               L 329/1

               SLUŽBENI LIST EUROPSKE UNIJE

               06.12.2001.

      ODLUKA VIJEĆA

   od 6. prosinca 2001.
   o zaštiti eura od krivotvorenja
   (2001/887/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. i članak 34. stavak 2. točku (c),
   uzimajući u obzir inicijativu Francuske Republike (1),
   uzimajući u obzir mišljenje Europskog parlamenta (2),
   budući da:

               (1)

               Uredbom Vijeća (EZ-a) br. 974/98 od 3. svibnja 1998. o uvođenju eura (3) propisuje se da se valuta izražena u eurima stavlja u opticaj od 1. siječnja 2002. i obvezuju se sudjelujuće države članice na osiguravanje odgovarajućih sankcija protiv krivotvorenja i falsificiranja novčanica i kovanica eura.

               (2)

               Mjere za zaštitu eura određene prethodnim instrumentima treba nadopuniti i ojačati odredbama koje osiguravaju blisku suradnju između nadležnih tijela država članica, Europske središnje banke, nacionalnih središnjih banaka, Europola i Eurojusta kako bi se iskorijenila kaznena djela koja uključuju krivotvorenje eura.

               (3)

               Vijeće je 29. svibnja 2000. usvojilo Okvirnu odluku 2000/383/PUP o povećanju zaštite kaznama i drugim sankcijama za krivotvorenje u vezi s uvođenjem eura (4).

               (4)

               28. lipnja 2001. Vijeće je usvojilo Uredbu (EZ-a) br. 1338/2001 kojom se propisuju mjere potrebne za zaštitu eura od krivotvorenja (5) i Uredbu (EZ-a) br. 1339/2001 o proširenju učinaka Uredbe (EZ-a) br. 1338/2001 kojom se utvrđuju mjere potrebne za zaštitu eura od krivotvorenja na one države članice koje nisu prihvatile euro kao svoju jedinstvenu valutu (6),

         ODLUČILO JE:
   Članak 1.
   Definicije
   U smislu ove Odluke:

               (a)

               „krivotvorene novčanice” i „krivotvorene kovanice” znači novčanice i kovanice u smislu članka 2. Uredbe (EZ-a) br. 1338/2001;

               (b)

               „krivotvorenje i kaznena djela vezana uz krivotvorenje eura” znači ponašanje opisano u člancima od 3. do 5. Okvirne odluke Vijeća 2000/383/PUP;

               (c)

               „nadležna tijela” znači tijela koja su odredile države članice za centraliziranje podataka, posebno nacionalni središnji uredi, i otkrivanje, istraživanje ili kažnjavanje krivotvorenja i kaznenih djela vezanih uz krivotvorenje eura;

               (d)

               „Ženevska konvencija” znači Međunarodna konvencija za suzbijanje krivotvorenja valuta, potpisana u Ženevi 20. travnja 1929. sa svojim Protokolom;

               (e)

               „Konvencija o Europolu” znači Konvencija od 26. srpnja 1995. o osnivanju Europskog policijskog ureda (7).

         Članak 2.
   Stručna analiza novčanica i kovanica
   Države članice osiguravaju da u kontekstu istraga o krivotvorenju i kaznenim djelima vezanim uz krivotvorenje eura:

               (a)

               potrebne stručne analize sumnjivih krivotvorenih novčanica provodi Nacionalni centar za analize (NCA), imenovan ili osnovan temeljem članka 4. stavka 1. Uredbe (EZ-a) br. 1338/2001; i

               (b)

               potrebne stručne analize sumnjivih krivotvorenih kovanica provodi Nacionalni centar za analize kovanica (NCAK), imenovan ili osnovan temeljem članka 5. stavka 1. Uredbe (EZ-a) br. 1338/2001.

         Članak 3.
   Slanje rezultata stručnih analiza
   U skladu s Konvencijom o Europolu države članice osiguravaju dostavljanje Europolu rezultata analiza koje provode NCA i NCAK u skladu s člankom 2.
   Članak 4.
   Obveza dostavljanja podataka
   1.   Države članice osiguravaju da središnji nacionalni uredi iz članka 12. Ženevske konvencije dostavljaju Europolu, u skladu s Konvencijom o Europolu, centralizirane podatke o istragama o krivotvorenju i kaznenim djelima vezanim uz krivotvorenje eura, uključujući i podatke dobivene od trećih zemalja. Države članice i Europol surađuju kako bi se utvrdili podaci koji se dostavljaju. Podaci uključuju barem pojedinosti o uključenim osobama, pojedinosti o kaznenim djelima, okolnosti u kojima su kaznena djela otkrivena, kontekst pljenidbe i veze s drugim slučajevima.
   2.   Nadležna tijela u državama članicama, po potrebi, u istragama o krivotvorenju i kaznenim djelima povezanim s krivotvorenjem eura koriste sredstva koja nudi Privremena jedinica za pravosudnu suradnju i, slijedom toga, sredstva za suradnju koja nudi Eurojust nakon svog osnivanja, u skladu s odredbama pripisanim u instrumentima o osnivanju Privremene jedinice za pravosudnu suradnju i Eurojusta.
   Članak 5.
   Stupanje na snagu
   Ova Odluka stupa na snagu na dan objave u Službenom listu.

      Sastavljeno u Bruxellesu 6. prosinca 2001.

            Za Vijeće

            Predsjednik

         M. VERWILGHEN

      (1)  SL C 75, 7.3.2001., str. 1.

      (2)  Mišljenje doneseno 23. listopada 2001. (još nije objavljeno u Službenom listu).

      (3)  SL L 139, 11.5.1998., str. 1.

      (4)  SL L 140, 14.6.2000., str. 1.

      (5)  SL L 181, 4.7.2001., str. 6.

      (6)  SL L 181, 4.7.2001., str. 11.

      (7)  SL L 316, 27.11.2000., str. 2. Konvencija kako je zadnje izmijenjena Protokolom od 30. studenoga 2000. (SL L 358, 31.12.2000., str. 2.).


title: Odluka Vijeća (EU) 2017/1921 od 16. listopada 2017. o stajalištu koje u ime Europske unije treba zauzeti u okviru Zajedničkog vijeća CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s uspostavom popisa arbitara

text:
               20.10.2017

               HR

               Službeni list Europske unije

               L 271/38

         ODLUKA VIJEĆA (EU) 2017/1921
   od 16. listopada 2017.
   o stajalištu koje u ime Europske unije treba zauzeti u okviru Zajedničkog vijeća CARIFORUM-EU iz Sporazuma o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, u vezi s uspostavom popisa arbitara
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane (1) („Sporazum”), potpisan je 15. listopada 2008. i privremeno se primjenjuje od 29. prosinca 2008.

               (2)

               U skladu s člankom 221. Sporazuma, trebalo bi uspostaviti popis 15 osoba koje imaju specijalističko znanje ili iskustvo u području prava i međunarodne trgovine i koje žele obavljati funkciju arbitra. On je potreban za provedbu odredaba o rješavanju sporova iz Sporazuma.

               (3)

               Na svojem četvrtom sastanku 17. studenoga 2017. Zajedničko vijeće CARIFORUM-EU („Zajedničko vijeće”) treba donijeti odluku o uspostavi tog popisa.

               (4)

               U skladu s člankom 17. stavkom 1. Ugovora o Europskoj uniji (UEU) Komisija treba predstavljati Uniju u Zajedničkom vijeću. Države članice trebaju podržati stajalište Unije u skladu s člankom 4. stavkom 3. UEU-a.

               (5)

               Primjereno je utvrditi stajalište koje u ime Unije treba zauzeti u okviru Zajedničkog vijeća.

               (6)

               Stajalište Unije u okviru Zajedničkog vijeća trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje u ime Europske unije treba zauzeti u okviru Zajedničkog vijeća CARIFORUM-EU na njegovu četvrtom sastanku 17. studenoga 2017. u vezi s uspostavom popisa arbitara temelji se na nacrtu Odluke Zajedničkog vijeća CARIFORUM-EU priloženom ovoj Odluci.
   Članak 2.
   Ova je Odluka upućena Komisiji i državama članicama.

      Sastavljeno u Luxembourgu 16. listopada 2017.

            Za Vijeće

            Predsjednica

         F. MOGHERINI

      (1)  SL L 289, 30.10.2008., str. 3.

      NACRT
      ODLUKA br. …/ ZAJEDNIČKOG VIJEĆA CARIFORUM-EU
      osnovanog Sporazumom o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane,
      od …
      u vezi s uspostavom popisa arbitara
      ZAJEDNIČKO VIJEĆE CARIFORUM-EU,
      uzimajući u obzir Sporazum o gospodarskom partnerstvu između država CARIFORUM-a, s jedne strane, i Europske zajednice i njezinih država članica, s druge strane, a posebno njegov članak 221. stavak 1.,
      DONIJELO JE OVU ODLUKU:
      Članak 1.
      Stranke donose popis 15 arbitara predviđen člankom 221. stavkom 1. koji je priložen ovoj Odluci.
      Članak 2.
      Odbor CARIFORUM-EU za trgovinu i razvoj može izmijeniti popis arbitara priložen ovoj Odluci.
      Članak 3.
      Ova Odluka stupa na snagu …

         Sastavljeno u …

               Za države CARIFORUM-a

               Za stranku EU-a

      PRILOG
      Popis arbitara iz članka 221. stavka 1. Sporazuma
      Arbitri koje su odabrale države CARIFORUM-a:

                  gđa Tracy BENN-ROBERTS (Antigva i Barbuda)

                  gđa Nicole FOSTER (Barbados)

                  gđa Bertha COOPER – ROSSEAU (Bahami)

                  gđa Michelle A. BROWN (Jamajka)

                  gđa Fabiola MEDINA GARNES (Dominikanska Republika)

            Arbitri koje je odabrao EU:

                  g. Jacques BOURGEOIS (Belgija)

                  g. Claus – Dieter EHLERMANN (Njemačka)

                  g. Pieter Jan KUIJPER (Nizozemska)

                  g. Giorgio SACERDOTI (Italija)

                  g. Ramon TORRENT (Španjolska)

            Arbitri koje su stranke zajedno odabrale:

                  g. Frederick ABBOTT (Sjedinjene Države)

                  g. James BACCHUS (Sjedinjene Države)

                  g. Armand DE MESTRAL (Kanada)

                  gđa Claudia OROZCO (Kolumbija)

                  g. Helge SELAND (Norveška)


title: Odluka Vijeća 2013/383/ZVSP od 15. srpnja 2013. o izmjeni i produljenju mandata posebnog predstavnika Europske unije u Afričkoj uniji

text:
               16.7.2013

               HR

               Službeni list Europske unije

               L 193/25

         ODLUKA VIJEĆA 2013/383/ZVSP
   od 15. srpnja 2013.
   o izmjeni i produljenju mandata posebnog predstavnika Europske unije u Afričkoj uniji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Dana 20. listopada 2011. Vijeće je donijelo Odluku 2011/697/ZVSP (1) o imenovanju g. Garyja QUINCEA posebnim predstavnikom Europske unije (PPEU) u Afričkoj uniji (AU). Mandat PPEU-a istječe 30. lipnja 2013.

               (2)

               Mandat PPEU-a trebalo bi produljiti za završno razdoblje od 12 mjeseci.

               (3)

               PPEU provodit će mandat u kontekstu situacije koja se može pogoršati i koja bi mogla spriječiti postizanje ciljeva vanjskog djelovanja Unije utvrđenih u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Garyja QUINCEA kao posebnog predstavnika Europske unije (PPEU) u Afričkoj uniji (AU) produljuje se do 30. lipnja 2014. Mandat PPEU-a može završiti ranije, ako Vijeće tako odluči, na preporuku visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima sveobuhvatne politike EU-a u potpori afričkih nastojanja da izgradi mirnu, demokratsku i uspješnu budućnost kako je utvrđeno u zajedničkoj strategiji Afrike i EU-a. Ovi ciljevi uključuju:

               (a)

               jačanje političkog dijaloga EU-a i širih odnosa s AU-om;

               (b)

               jačanje partnerstva između EU-a i AU-a u svim područjima navedenima u zajedničkoj strategiji Afrike i EU-a, doprinoseći razvoju u provedbi zajedničke strategije Afrike i EU-a u partnerstvu s AU-om, poštujući načela afričke vlastite odgovornosti i usko surađujući s afričkim predstavnicima u multilateralnim forumima u suradnji s multilateralnim partnerima;

               (c)

               suradnju s AU-om i pružanje podrške AU-u poticanjem institucionalnog razvoja i jačanjem odnosa između institucija Unije i institucija AU-a, uključujući putem razvojne pomoći, u svrhu promicanja:

                           —

                           mira i sigurnosti: predviđanje i sprječavanje sukoba, svladavanje, posredovanje i rješavanje sukoba, potpora nastojanjima za promicanje mira i stabilnosti, potpora ponovnoj izgradnji nakon sukoba,

                           —

                           ljudskih prava i upravljanja: promicanje i zaštita ljudskih prava; promicanje temeljnih sloboda i poštovanje vladavine prava; potpora afričkim nastojanjima u nadzoru i poboljšanju upravljanja kroz politički dijalog te financijsku i tehničku pomoć; potpora napretku participativne demokracije i odgovornosti; potpora borbi protiv korupcije i organiziranog kriminala te daljnje promicanje nastojanja u rješavanju problema djece u oružanim sukobima u svim njegovim aspektima,

                           —

                           održivog razvoja, regionalne integracije i trgovine: potpora nastojanjima za međusobnu povezanost i olakšavanje ljudima pristupa vodi i sanitarijama, energiji i informacijskoj tehnologiji; promicanje stabilnog, učinkovitog i usklađenog pravno-poslovnog okvira; pomoć Africi da se uključi u svjetski trgovinski sustav, pomoć afričkim zemljama da udovolje pravilima i normama Unije, potpora Africi u borbi protiv klimatskih promjena,

                           —

                           ulaganja u ljude: potpora nastojanjima u području jednakosti spolova, zdravlja, sigurnosti opskrbe hranom i obrazovanja, poticanje programa razmjene, mreža između sveučilišta te centara izvrsnosti, borba protiv osnovnih uzroka migracije.

         Nadalje, PPEU igra ključnu ulogu u provedbi zajedničke strategije između Afrike i EU-a namijenjene daljnjem razvoju i učvršćivanju strateškog partnerstva između Afrike i Unije.
   Članak 3.
   Mandat
   U svrhu ostvarenja aspekata ciljeva Zajedničke vanjske i sigurnosne politike (ZVSP)/Zajedničke sigurnosne i obrambene politike (ZSOP) navedenih u članku 2., mandat PPEU-a je sljedeći:

               (a)

               jačanje općeg utjecaja Unije u okviru dijaloga u Adis Abebi s AU-om i njegovom Komisijom, u vezi s cijelim nizom pitanja iz područja ZVSP/ZSOP koja su pokrivena odnosima između Unije i AU-a, posebno partnerstvom za mir i sigurnost, te potpora operacionalizaciji Afričke strukture za mir i sigurnost, kao i jačanje koordinacije ovog dijaloga;

               (b)

               osiguranje prikladne razine političkog zastupanja, koje odražava važnost Unije kao političkog, financijskog i institucionalnog partnera AU-a, te briga o temeljnoj promjeni u ovom partnerstvu koja je potrebna zbog sve veće političke važnosti AU-a na svjetskoj sceni;

               (c)

               predstavljanje, ako Vijeće tako odluči, stajališta i politika Unije u kojima AU igra ključnu ulogu u kriznim situacijama za koje nije imenovan PPEU;

               (d)

               pomoć u postizanju bolje skladnosti, dosljednosti i usklađenosti politika i mjera Unije u odnosu na AU te doprinos poticanju bolje koordinacije unutar šire skupine partnera i njihova odnosa s AU-om;

               (e)

               doprinos provedbi politike ljudskih prava Unije koja se primjenjuje u AU-u u suradnji s PPEU-om za ljudska prava, uključujući smjernice EU-a o ljudskim pravima, posebno smjernice EU-a o djeci u oružanim sukobima, kao i smjernice EU-a o nasilju nad ženama i djevojčicama te borba protiv bilo kakvog oblika diskriminacije protiv njih, kao i politika Unije o ženama, miru i sigurnosti te akcijski plan EU-a za praćenje odluka Međunarodnog kaznenog suda;

               (f)

               pozorno praćenje svih važnih razvoja na razini AU-a i izvješćivanje o njima;

               (g)

               održavanje bliskih kontakata s Komisijom AU-a, s drugim tijelima AU-a, misijama afričkih subregionalnih organizacija pri AU-u i misijama država članica AU-a pri AU-u;

               (h)

               poticanje odnosa i suradnje između AU-a i afričkih subregionalnih organizacija, posebno u onim područjima u kojima Unija pruža potporu;

               (i)

               savjetovanje i pružanje potpore AU-u, ako to zatraži, u područjima koja su navedena u zajedničkoj strategiji između Afrike i EU-a;

               (j)

               na zahtjev, savjetovanje i pružanje potpore za uspostavljanje kapaciteta AU-a za krizno upravljanje;

               (k)

               na osnovi jasne podjele zadataka, koordinacija i pružanje potpore akcijama PPEU-a koji imaju mandate u državama članicama i regijama AU-a; te

               (l)

               održavanje bliskih kontakata i poticanje koordinacije s ključnim međunarodnim partnerima AU-a koji su nazočni u Adis Abebi, posebno s Ujedinjenim narodima, ali i s nedržavnim sudionicima o cijelom nizu pitanja ZVSP/ZSOP koja su obuhvaćena partnerstvom između Unije i AU-a.

         Članak 4.
   Provedba mandata
   1.   PPEU je odgovoran za provedbu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegova mandata, ne dovodeći u pitanje ovlasti VP-a.
   3.   PPEU blisko surađuje s Europskom službom za vanjsko djelovanje (ESVD) i njezinim odgovarajućim odjelima.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2013. do 30. lipnja 2014. iznosi 585 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Osnivanje i sastav tima
   1.   PPEU je, u granicama svog mandata i odgovarajućih raspoloživih financijskih sredstava, odgovoran za osnivanje tima. U tim su uključeni stručnjaci za pojedina politička pitanja, u skladu s potrebama mandata. PPEU o sastavu tima odmah obavješćuje Vijeće i Komisiju.
   2.   Države članice, institucije EU-a i ESVD mogu predložiti upućivanje osoblja za rad s PPEU-om. Plaće tog upućenog osoblja isplaćuje dotična država članica, institucija EU-a, odnosno ESVD. Stručnjaci koje su države članice uputile institucijama Unije ili ESVD-u mogu se uputiti i PPEU-u. Međunarodno ugovorno osoblje mora imati državljanstvo neke države članice.
   3.   Sveukupno upućeno osoblje ostaje pod administrativnom nadležnošću države članice koja ga upućuje, institucije EU-a koja ga upućuje ili ESVD-a te provodi svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova njegova osoblja prema potrebi se usuglašavaju sa strankama domaćinima. Države članice i Komisija u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi njegova tima poštuju sigurnosna načela i minimalne norme utvrđene Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih podataka EU-a (2).
   Članak 9.
   Pristup podacima i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim potrebnim podacima.
   2.   Izaslanstva Unije i/ili država članica prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora raspoređeno izvan Unije, PPEU u skladu sa svojim mandatom i na temelju sigurnosnog stanja na zemljopisnom području za koje je odgovoran poduzima sve razumno izvedive mjere za sigurnost svog cjelokupnog osoblja za koje je izravno nadležan, posebno tako da:

               (a)

               na temelju uputa ESVD-a uspostavi sigurnosni plan specifičan za misiju, koji uključuje fizičke, organizacijske i postupovne sigurnosne mjere specifične za misiju kojima se uređuje upravljanje sigurnog kretanja osoblja na područje misije i unutar njega, kao i za upravljanje situacijama u kojima je ugrožena sigurnost te predviđajući krizni plan i evakuacijski plan misije;

               (b)

               osigura da je sveukupno osoblje koje je raspoređeno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigura da svi članovi njegova tima koji se trebaju rasporediti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon stizanja na područje misije, na temelju stupnjeva rizika koje za područje misije utvrđuje ESVD;

               (d)

               osigura provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, Komisiju i VP-a priprema pisana izvješća o provedbi tih preporuka i o drugim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito priprema usmena i pisana izvješća za VP-a i PSO. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku VP-a ili PSO-a, PPEU može dostaviti izvješća Vijeću za vanjske poslove. U skladu s člankom 36. Ugovora, PPEU može sudjelovati u informativnim sastancima Europskog parlamenta.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanja Unije i pomaže osigurati da su svi instrumenti Unije kao i djelovanja država članica dosljedno uključeni u svrhu postizanja ciljeva politike Unije. Djelatnosti PPEU-a prema potrebi se koordiniraju s djelatnostima Komisije, kao i s djelatnostima ostalih PPEU-a aktivnih u regiji. PPEU priprema redovite informativne sastanke za misije država članica i za izaslanstva Unije.
   2.   Na terenu se održava bliska suradnja s voditeljima izaslanstava Unije i voditeljima misije država članica. Oni daju sve od sebe da bi pomogli PPEU-u u provedbi mandata. PPEU također blisko surađuje s drugim međunarodnim i regionalnim sudionicima na terenu.
   Članak 13.
   Pomoć u vezi s potraživanjima
   PPEU i osoblje PPEU-a pomažu u pružanju elemenata kako bi odgovorili na potraživanja i obveze koje proizlaze iz mandata prethodnih PPEU-a pri AU-u i pružaju administrativnu pomoć te pristup dokumentima koji su potrebni u tu svrhu.
   Članak 14.
   Revizija
   Provedba ove Odluke i njezina sukladnost s ostalim doprinosima Unije u regiji redovito se preispituju. PPEU podnosi Vijeću, Komisiji i VP-u izvješće o napretku do kraja prosinca 2013. te iscrpno izvješće o provedbi mandata na kraju mandata.
   Članak 15.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. srpnja 2013.

      Sastavljeno u Bruxellesu 15. srpnja 2013.

            Za Vijeće

            Predsjednik

         V. JUKNA

      (1)  SL L 276, 21.10.2011., str. 46.

      (2)  SL L 141, 27.5.2011., str. 17.


title: 2010/208/EU: Odluka Vijeća od 29. ožujka 2010. o izmjeni i produljenju Odluke 2007/641/EZ o okončanju savjetovanja s Republikom Fidži Otocima na temelju članka 96. Sporazuma o partnerstvu između AKP-a i EZ-a i članka 37. Instrumenta za razvojnu suradnju

text:
               11/Sv. 119

               HR

               Službeni list Europske unije

               97

         32010D0208

               L 089/7

               SLUŽBENI LIST EUROPSKE UNIJE

         ODLUKA VIJEĆA
   od 29. ožujka 2010.
   o izmjeni i produljenju Odluke 2007/641/EZ o okončanju savjetovanja s Republikom Fidži Otocima na temelju članka 96. Sporazuma o partnerstvu između AKP-a i EZ-a i članka 37. Instrumenta za razvojnu suradnju
   (2010/208/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između AKP-a i EZ-a između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (1) i revidiran u Luxembourgu 25. lipnja 2005. (2) (dalje u tekstu „Sporazum o partnerstvu između AKP-a i EZ-a”), a posebno njegov članak 96.,
   uzimajući u obzir Unutarnji sporazum predstavnika vlada država članica, koji su se sastali u okviru Vijeća, o mjerama koje je potrebno poduzeti i postupcima koje je potrebno primijeniti za provedbu Sporazuma o partnerstvu između AKP-a i EZ-a (3), a posebno njegov članak 3.,
   uzimajući u obzir Uredbu (EZ) br. 1905/2006 Europskog parlamenta i Vijeća od 18. prosinca 2006. o uspostavi instrumenta za financiranje razvojne suradnje (4) (dalje u tekstu „Instrument za razvojnu suradnju”), a posebno njezin članak 37.,
   uzimajući u obzir prijedlog Europske komisije,
   budući da:

               (1)

               Prekršeni su bitni elementi navedeni u članku 9. Sporazuma o partnerstvu između AKP-a i EZ-a.

               (2)

               Prekršene su vrijednosti iz članka 3. Instrumenta za razvojnu suradnju.

               (3)

               Na temelju članka 96. Sporazuma o partnerstvu između AKP-a i EZ-a i članka 37. Instrumenta za razvojnu suradnju, 18. travnja 2007. započela su službena savjetovanja s državama AKP-a i Republikom Fidži Otocima tijekom kojih su fidžijska tijela preuzela posebne obveze u pogledu rješavanja problema koje je utvrdila Europska unija te u pogledu njihove provedbe.

               (4)

               U vezi s nekim gore navedenim obvezama poduzete su neke bitne inicijative. Unatoč tome, ne samo što važne obveze koje se tiču bitnih elemenata Sporazuma o partnerstvu između AKP-a i EZ-a i Instrumenta za razvojnu suradnju tek treba provesti, nego je nedavno bilo i značajnih regresivnih događaja vezano za brojne ključne obveze, kao što su stavljanje Ustava izvan snage i daljnje znatno odgađanje održavanja izbora.

               (5)

               Razdoblje primjene Odluke 2007/641/Z (5), kako je produljeno Odlukom 2009/735/EZ (6), istječe 31. ožujka 2010. Stoga bi trebalo produljiti primjenu Odluke 2007/641/EZ,

         DONIJELO JE OVU ODLUKU:
   Članak 1.
   Odluka 2007/641/EZ mijenja se kako slijedi:

               1.

               U drugom stavku članka 3., datum „31. ožujka 2010.” zamjenjuje se datumom „1. listopada 2010.”

               2.

               Prilog se zamjenjuje Prilogom ovoj Odluci.

         Članak 2.
   Ova Odluka stupa na snagu na dan donošenja.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 29. ožujka 2010.

            Za Vijeće

            Predsjednica

         E. ESPINOSA

      (1)  SL L 317, 15.12.2000., str. 3.

      (2)  SL L 287, 280.10.2005., str. 4.

      (3)  SL L 317, 15.12.2000., str. 376.

      (4)  SL L 378, 27.12.2006., str. 41.

      (5)  SL L 260, 5.10.2007., str. 15.

      (6)  SL L 262, 6.10.2009., str. 43.
   PRILOG

               Nj. E. Ratu Epeli NAILATIKAU

               Predsjednik Republike Fidži Otoka

               Suva

               Republika Fidži Otoci

         Vaša Ekscelencijo,
   Europska unija pridaje veliku važnost odredbama članka 9. Sporazuma iz Cotonoua i članka 3. Instrumenta za razvojnu suradnju. Partnerstvo između Između AKP-a i EZ-a temelji se na poštovanju ljudskih prava, demokratskim načelima i vladavini prava, a to su i bitni elementi Sporazuma iz Cotonoua i osnova su naših odnosa.
   Vijeće Europske unije je 11. prosinca 2006. osudilo vojno preuzimanje vlasti u Fidžiju.
   U skladu s člankom 96. Sporazuma iz Cotonoua i s obzirom da je vojno preuzimanje vlasti koje se dogodilo 5. prosinca 2006. predstavljalo kršenje bitnih elemenata navedenih u članku 9. tog Sporazuma, EU je pozvao Fidži na savjetovanje, kako je predviđeno Sporazumom, kako bi temeljito ispitali stanje i, prema potrebi, poduzeli mjere za njegovo poboljšanje.
   Službeni dio savjetovanja započeo je u Bruxellesu 18. travnja 2007. EU je bio zadovoljan što je Privremena vlada tada potvrdila nekoliko ključnih preuzetih obveza koje se tiču ljudskih prava i temeljnih sloboda, poštivanja demokratskih načela i vladavine prava, kako se navodi u nastavku, te je predložila pozitivne mjere za njihovu provedbu.
   Na žalost, otad se zbio niz regresivnih zbivanja, a posebno u travnju 2009., što znači da Fidži trenutačno krši više svojih obveza. U takva kršenja ubrajaju se posebno stavljanje Ustava izvan snage, znatno odgađanje održavanja parlamentarnih izbora i kršenje ljudskih prava. Premda provedba preuzetih obvezatno kasni, većina ih je za sadašnju situaciju u Fidžiju i dalje izrazito važna i stoga su one priložene ovome pismu. Kako je Fidži jednostrano odlučio raskinuti veći broj ključnih obveza, to je za Fidži rezultiralo gubitkom razvojnih fondova.
   Međutim, u duhu partnerstva koje je temelj Sporazuma iz Cotonoua, EU izražava svoju spremnost da se uključi u novi krug formalnih savjetovanja čim se ukažu razumni izgledi za njihov pozitivan završetak. Privremeni predsjednik vlade je 1. srpnja 2009. predstavio plan reformi i ponovne uspostave demokratskog poretka. EU se spreman uključiti u dijalog o spomenutom planu te razmotriti bi li on mogao poslužiti kao osnova novog kruga savjetovanja. U skladu s tim, EU je odlučio produljiti postojeće odgovarajuće mjere za Fidži kako bi se stvorile prilike za nov krug savjetovanja. Dok su neke od odgovarajućih mjera sada već zastarjele, ipak je zaključeno kako će EU radije ispitati mogućnosti za nov krug savjetovanja s Fidžijem, nego da te mjere ažurira jednostrano. U skladu s tim posebno je važno da se Privremena vlada obveže na unutarnji politički dijalog i fleksibilnost u pogledu vremenskog okvira koji je predvidjela za svoj plan. Dok se stajalište EU-a ravna, i uvijek će se ravnati, prema bitnim elementima revidiranog Sporazuma iz Cotonoua i njegovim temeljnim načelima, posebno s obzirom na presudnu ulogu koju imaju dijalog i ispunjavanje uzajamnih obveza, naglašava se da na strani EU-a ne postoje unaprijed zadani zaključci o ishodu budućih savjetovanja.
   Ako kao rezultat novih savjetovanja Fidži preuzme značajne obveze, EU se obvezuje da će brzo pozitivno preispitati ove odgovarajuće mjere. Suprotno tome, ako se stanje na Fidžiju ne poboljša, za Fidži će se nastaviti daljnji gubitak sredstava iz razvojnih fondova. Ocjena ostvarenog napretka prema povratku ustavnog poretka će za EU posebno biti smjernica u predstojećem odlučivanju o Pratećim mjerama za zemlje obuhvaćene Protokolom o šećeru i o 10. nacionalnom okvirnom programu ERF-a u odnosu na Fidži.
   Sve dok ne započnu nova savjetovanja, EU poziva Fidži da nastavi i pojača politički dijalog.
   Odgovarajuće mjere su:

               —

               humanitarna pomoć, kao i izravna potpora civilnom društvu smiju se nastaviti,

               —

               aktivnosti suradnje koje su u tijeku i/ili u pripremi, posebno u okviru osmog i devetog Europskog razvojnog fonda, smiju se nastaviti,

               —

               mogu se provoditi aktivnosti suradnje koje će pomoći ponovnoj uspostavi demokracije i poboljšati upravljanje, osim u zaista iznimnim slučajevima,

               —

               može se nastaviti provedba pratećih mjera za reformu sektora šećera za 2006. Fidži je dogovor o financiranju potpisao na tehničkoj razini 19. lipnja 2007. Napominje se kako dogovor o financiranju sadrži klauzulu o obustavi,

               —

               Privremena vlada je 19. lipnja 2007. prihvatila izvješće koje su 7. lipnja sastavili neovisni stručnjaci Foruma pacifičkih otoka, u skladu s Obvezom br. 1. o kojoj su se 18. travnja 2007. Usuglasile Privremena vlada i EU. Slijedom toga, može se nastaviti pripremanje i u konačnici potpisivanje višegodišnjeg okvirnog programa pratećih mjera za reformu u sektoru šećera za razdoblje od 2008. do 2010.,

               —

               dovršetak, potpisivanje na tehničkoj razini i provedba državnog strateškog dokumenta i nacionalnog okvirnog programa za 10. ERF s okvirno izdvojenim financijskim sredstvima, kao i moguća dodjela poticajne tranše u vrijednosti do 25 % tog iznosa, ovisit će o tome poštuju li se obveze preuzete s obzirom na ljudska prava i vladavinu prava, a napose: da Privremena vlada prizna Ustav, da se u cijelosti poštuje neovisnost sudstva, da se što prije ukinu uredbe o izvanrednom stanju koje su ponovno uvedene 6. rujna 2007., da se istraže navodi o kršenjima ljudskih prava ili da se po tim navodima postupi u skladu s raznim postupcima i na forumima u skladu sa zakonima Fidži Otoka i da Privremena vlada učini sve što može kako bi spriječila da sigurnosne agencije daju izjave čija je svrha zastrašivanje,

               —

               dodijeljena kvota šećer za 2007. bila je nula,

               —

               raspoloživost kvota šećer za 2008. ovisi je o sposobnosti da se podastru vjerodostojni i pravodobni dokazi o pripremama za izbore u skladu s usuglašenim obvezama, posebno vezano za popis stanovništva, ponovnu izradu granica i izbornu reformu u skladu s Ustavom, te za mjere koje su poduzete kako bi se osiguralo funkcioniranje Ureda za izbore, uključujući i imenovanje nadzornika za izbore do 30. rujna 2007. u skladu s Ustavom. Ova kvota za šećer za 2008. je izgubljena 31. prosinca 2009.,

               —

               dodjela kvota šećer za 2009.opozvana je u svibnju 2009. zato što je Privremena vlada odlučila odgoditi opće izbore do rujna 2014.,

               —

               dodjela kvota za 2010. ovisit će o napretku koji je postignut u nastavljanju demokratskog procesa,

               —

               mogla bi se razmotriti mogućnost dodatne potpore za pripremanje i provedbu ključnih obveza, posebno onih kojima se podupire pripremanje i/ili održavanje izbora, koje premašuju ono što je opisano u ovom pismu,

               —

               regionalna suradnja i sudjelovanje Fidžija u njoj ostaju nepromijenjeni,

               —

               suradnja s Europskom investicijskom bankom i Centrom za razvoj poduzetništva može se nastaviti pod uvjetom da su preuzete obveze pravovremeno ispunjene.

         Odnos prema obvezama motrit će se u skladu s obvezama koje su navedene u Prilogu ovome pismu i odnose se na redovan dijalog, suradnju s misijama i izvješćivanje.
   Nadalje, EU očekuje da Fidži s Forumom pacifičkih otoka u potpunosti surađuje u provedbi preporuka koje je dala Skupina uglednih osoba, a potvrdio Forum ministara vanjskih poslova na sastanku održanom u Vanuatuu 16. ožujka 2007.
   Europska unija nastavit će pažljivo pratiti stanje u Fidžiju. Na temelju članka 8. sporazuma iz Cotonoua, s Fidžijem će se voditi pojačan politički dijalog kako bi se osiguralo poštivanje ljudskih prava, obnova demokracije i poštivanje pravne države sve dok obje stranke ne zaključe da je pojačani dijalog postigao svoju svrhu.
   Uspori li ili prekine Privremena vlada provedbu preuzetih obveza ili provedba krene unatrag, EU zadržava pravo da tome prilagodi odgovarajuće mjere.
   EU ističe da povlastice koje Fidži ima u suradnji s EU-om ovise o tome poštuju li se bitni elementi Sporazuma iz Cotonoua i vrijednosti iz Instrumenta za razvojnu suradnju. Ako želite uvjeriti EU da je Privremena vlada potpuno spremna nastaviti raditi na ispunjavanju obveza, bitno je da se postigne brz i znatan napredak u ispunjavanju dogovorenih obveza.
   S poštovanjem,
   Sastavljeno u Bruxellesu

         Za Komisiju

         Za Vijeće

   PRILOG PRILOGU

      DOGOVORENE OBVEZE REPUBLIKE FIDŽI OTOKA

   A.   Poštovanje demokratskih načela

   Obveza br. 1
   Slobodni i pošteni parlamentarni izbori održat će se u roku od 24 mjeseca od 1. ožujka 2007., ovisno o nalazima ocjene koju će izvršiti neovisni revizori koje će imenovati Tajništvo Foruma pacifičkih otoka. Postupci za pripremu i održavanje izbora zajednički se prate, prilagođavaju i, prema potrebi, revidiraju na temelju obostrano usuglašenih mjerila. Navedeno posebno uključuje:

               —

               da će Privremena vlada do 30. lipnja 2007. donijeti raspored s datumima za dovršetak raznih mjera koje će se poduzeti za pripremu novih parlamentarnih izbora,

               —

               da raspored navodi vremenske okvire za popis stanovništva, ponovno određivanje granica i reformu izbora,

               —

               da se utvrđivanje granica i reforma izbora provode u skladu s Ustavom,

               —

               da se poduzmu mjere kako bi se osiguralo funkcioniranje Ureda za izbore, uključujući imenovanje nadzornika za izbore do 30. rujna 2007. u skladu s Ustavom,

               —

               da se imenovanje potpredsjednika provede u skladu s Ustavom.

         Obveza br. 2
   Privremena vlada će, prilikom donošenja većih zakonodavnih akata, fiskalnih i ostalih inicijativa i promjena vezanih uz politike, voditi računa o savjetovanju s civilnim društvom i svim ostalim zainteresiranim stranama.
   B.   Pravna država

   Obveza br. 1
   Privremena vlada će činiti sve što je u njezinoj moći da spriječi izjave sigurnosnih agencija kojima je namjera zastrašivanje stanovništva.
   Obveza br. 2
   Privremena vlada će poštovati Ustav iz 1997. te će jamčiti uobičajeno i neometano funkcioniranje ustavnih institucija, kao što je Fidžijska komisija za ljudska prava, Komisija za javne službe i Komisija za ustavne zadaće. Očuvat će se bitna neovisnost i funkcioniranje Velikog vijeća poglavica.
   Obveza br. 3
   U potpunosti će se poštovati neovisnost pravosuđa kojem će biti omogućeno slobodno djelovanje, a njegove presude će poštovati sve predmetne strane, a posebno:

               —

               Privremena vlada se obvezuje da će sud u skladu s člankom 138. stavkom 3. Ustava biti imenovan do 15. lipnja 2007.,

               —

               bilo koje imenovanje i/ili razrješenje sudaca odsada se izvršava strogo u skladu s ustavnim odredbama i postupovnim pravilima,

               —

               vojska, policija ili Privremena vlada neće se ni u kojem slučaju i ni u kojem obliku miješati u sudski postupak, uključujući puno poštovanje pravne struke.

         Obveza br. 4
   Svi kazneni postupci povezani s korupcijom odvijat će se kroz odgovarajuće sudske putove i svako drugo tijelo koje bi moglo biti osnovano za istraživanje navodnih slučaja korupcije djelovat će u okviru ustavnih ograničenja.
   C.   Ljudska prava i temeljne slobode

   Obveza br. 1
   Privremena vlada će poduzeti sve odgovarajuće mjere kako bi omogućila istragu svih optužbi o kršenjima ljudskih prava ili obradu u skladu raznim postupcima i forumima na temelju zakona Fidži Otoka.
   Obveza br. 2
   Privremena vlada će u svibnju 2007. ukinuti propise o izvanrednom stanju ako neće postojati nikakve prijetnje nacionalnoj sigurnosti, javnom redu i sigurnosti.
   Obveza br. 3
   Privremena vlada će nastojati osigurati da Fidžijska komisija za ljudska prava djeluje potpuno neovisno i u skladu s Ustavom.
   Obveza br. 4
   Sloboda izražavanja i sloboda medija u svim oblicima bit će u potpunosti poštovane kako je predviđeno Ustavom.
   D.   Praćenje izvršavanja obveza

   Obveza br. 1
   Privremena vlada se obvezuje održavati redoviti dijalog kako bi se omogućila provjera postignutog napretka te predstavnicima/tijelima EU-a i EZ-a daje potpuni pristup informacijama o svim pitanjima povezanima s ljudskim pravima, mirnom ponovnom uspostavom demokracije i pravnom državom u Fidžiju.
   Obveza br. 2
   Privremena vlada će u potpunosti surađivati s eventualnim misijama iz EU-a i EZ-a za ocjenu i praćenje napretka.
   Obveza br. 3
   Privremena vlada će, počevši od 30. lipnja 2007., svaka tri mjeseca slati izvješća o napretku u vezi s bitnim elementima Sporazuma iz Cotonoua i obvezama.
   Prima se na znanje da se određena pitanja mogu učinkovito rješavati samo pragmatičnim pristupom koji priznaje stvarno stanje stvari i koji je usredotočen na budućnost.


title: 2009/737/EZ: Odluka Komisije od 5. listopada 2009. o prekidu ispitnog postupka u vezi s mjerama koje je uvela Istočna Republika Urugvaj za uvoz i prodaju viskija u Urugvaju

text:
               11/Sv. 120

               HR

               Službeni list Europske unije

               287

         32009D0737

               L 262/52

               SLUŽBENI LIST EUROPSKE UNIJE

         ODLUKA KOMISIJE
   od 5. listopada 2009.
   o prekidu ispitnog postupka u vezi s mjerama koje je uvela Istočna Republika Urugvaj za uvoz i prodaju viskija u Urugvaju
   (2009/737/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 3286/94 od 22. prosinca 1994. o utvrđivanju postupaka Zajednice u području zajedničke trgovinske politike kako bi se osiguralo ostvarivanje prava Zajednice prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (1), a posebno njezin članak 11. stavak 1.,
   budući da:
   A.   POZADINA POSTUPKA

               (1)

               Udruženje Scotch Whisky Association (SWA) podnijelo je 2. rujna 2004. pritužbu prema članku 4. Uredbe (EZ) br. 3286/94 (dalje u tekstu „Uredba”) u ime svojih članova koji predstavljaju industriju škotskog viskija.

               (2)

               Podnositelj pritužbe tvrdio je da trgovinske prepreke ometaju prodaju škotskog viskija Zajednice u Istočnoj Republici Urugvaju u smislu članka 2. stavka 1. Uredbe. Navodne trgovinske prepreke bile su izravno povezane s urugvajskim sustavom trošarina IMESI (Impuesto Especifico Interno), a obuhvaćale su:

                           (a)

                           isključivanje viskija koji su zreli tri godine ili više iz najniže kategorije oporezivanja;

                           (b)

                           pomanjkanje transparentnosti i predvidivosti sustava IMESI;

                           (c)

                           zahtjev za upotrebu trošarinskih naljepnica na uvezene viskije;

                           (d)

                           zahtjev za plaćanje poreza na uvoz unaprijed.

               (3)

               Podnositelj pritužbe također je tvrdio da navedene prakse imaju štetne učinke na trgovinu u smislu članka 2. stavka 4. Uredbe.

               (4)

               Komisija je, stoga, nakon savjetovanja sa Savjetodavnim odborom, koji je ustanovljen Uredbom, odlučila da postoje dostatni dokazi koji opravdavaju pokretanje ispitnog postupka za potrebe razmatranja pravnih i činjeničnih pitanja. Slijedom toga, ispitni je postupak pokrenut 23. listopada 2004. (2).

         B.   NALAZI ISPITNOG POSTUPKA

               (5)

               Tijekom ispitnog postupka urugvajska su tijela izrazila spremnost na iznalaženje obostrano zadovoljavajućeg rješenja. Službe Komisije dogovorile su se da će raspravljati o mogućima načinima rješavanja pitanja iz pritužbe. Na temelju rasprave, urugvajska su tijela predložila rješavanje predmeta na osnovi sljedećih elemenata:

                           (a)

                           kao odgovor na prvu praksu urugvajskih tijela isključivanja svih viskija koji su zreli više od tri godine iz najniže porezne kategorije (a propisi EU-a zahtijevaju da viski zrije barem 3 godine), Urugvaj je predložio povlačenje navedenog zahtjeva od 1. srpnja 2005.;

                           (b)

                           što se tiče diskriminacijskih zahtjeva za upotrebu trošarinskih naljepnica na boce uvezenog viskija, Urugvaj se obvezao izmijeniti svoje propise do 30. lipnja 2005., sa stupanjem na snagu u roku 90 dana;

                           (c)

                           Kao treće, SWA je također tvrdio da urugvajski nacionalni porezi na alkoholna pića krše GATT jer se ne primjenjuju na jednak, nepristran i objektivan način. Urugvajska su tijela predložila promicanje promjene strukture sustava trošarina IMESI kako bi se do 2006. isti „uskladio s najuobičajenijim poreznim sustavima na međunarodnoj razini”;

                           (d)

                           Što se tiče četvrtog aspekta, odnosno zahtjeva za plaćanje poreza na uvoz po stopi od 80 % carinske vrijednosti robe unaprijed, dogovoreno je da Urugvaj može zadržati sustav plaćanja poreza IMESI unaprijed kako bi se spriječila utaja poreza.

         C.   RAZVOJ DOGAĐAJA NAKON ZAVRŠETKA ISPITNOG POSTUPKA

               (6)

               Prva dva koraka koja su predvidjela urugvajska tijela provedena su u dogovorenim rokovima, ali je promjena strukture IMESI-ja odgođena do 2007., kada je Urugvaj Odlukom br. 520/2007 od 27. prosinca 2007. donio novo zakonodavstvo o trošarinama.

               (7)

               Početkom 2008. Komisija je od Urugvaja zatražila brojna pojašnjenja koja se odnose na reviziju strukture posebnih nacionalnih poreza. Pojašnjenja koje je dostavila urugvajska vlada u svibnju 2009. potvrdila su da urugvajski sustav funkcionira na način koji je u skladu s odgovarajućim obvezama WTO-a i angažmanom Urugvaja u dogovoru.

         D.   ZAKLJUČAK I PREPORUKE

               (8)

               Na temelju gornje analize smatra se da je ispitni postupak doveo do zadovoljavajućeg stanja u vezi s trgovinskim preprekama koje se navode u pritužbi koju je podnio SWA. Stoga bi se ispitni postupak trebao prekinuti u skladu s člankom 11. stavkom 1. Uredbe.

               (9)

               U vezi s mjerama predviđenima ovom Odlukom izvršeno je savjetovanje sa Savjetodavnim odborom,

         ODLUČILA JE:
   Jedini članak
   Prekida se ispitni postupak u vezi mjera koje je uvela Istočna Republika Urugvaj za uvoz i prodaju viskija u Urugvaju.

      Sastavljeno u Bruxellesu 5. listopada 2009.

            Za Komisiju

         Catherine ASHTON

            Članica Komisije

      (1)  SL L 349, 31.12.1994., str. 71.

      (2)  SL C 261, 23.10.2004., str. 3.


title: 2009/735/EZ: Odluka Vijeća od 24. rujna 2009. o produženju razdoblja primjene mjera iz Odluke 2007/641/EZ o završetku savjetovanja s Republikom Fidži Otocima u okviru članka 96. Sporazuma o partnerstvu zemalja između AKP-a i EZ-a i članka 37. Instrumenta za razvojnu suradnju

text:
               11/Sv. 120

               HR

               Službeni list Europske unije

               278

         32009D0735

               L 262/43

               SLUŽBENI LIST EUROPSKE UNIJE

         ODLUKA VIJEĆA
   od 24. rujna 2009.
   o produženju razdoblja primjene mjera iz Odluke 2007/641/EZ o završetku savjetovanja s Republikom Fidži Otocima u okviru članka 96. Sporazuma o partnerstvu zemalja između AKP-a i EZ-a i članka 37. Instrumenta za razvojnu suradnju
   (2009/735/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Sporazum o partnerstvu između AKP-a i EZ-a između članica Skupine arapskih, karipskih i pacifičkih zemalja, s jedne strane, i Europske zajednice i njezinih država članica, s druge strane, potpisan u Cotonou 23. lipnja 2000. (1) i revidiran u Luxembourgu 25. lipnja 2005. (2), dalje u tekstu „Sporazum o partnerstvu zemalja između AKP- a i EZ-a”, a posebno njegov članak 96.,
   uzimajući u obzir Unutarnji sporazum, između predstavnika vlada država članica koji su se sastali u okviru Vijeća, o mjerama koje je potrebno poduzeti i postupaka koje je potrebno slijediti radi provedbe Sporazuma o partnerstvu između AKP- a i EZ-a (3), a posebno njegov članak 3.,
   uzimajući u obzir Uredbu (EZ) br. 1905/2006 Europskog parlamenta i Vijeća od 18. prosinca 2006. o uspostavljanju financijskih instrumenata za razvojnu suradnju (4), dalje u tekstu „Instrument za razvojnu suradnju”, a posebno njegov članak 37.,
   uzimajući u obzir prijedlog Komisije,
   budući da:

               (1)

               Bitni elementi iz članka 9. Sporazuma o partnerstvu između AKP-a i EZ-a su prekršeni.

               (2)

               Prekršene su vrijednosti iz stavka 3. Instrumenta za razvojnu suradnju.

               (3)

               Sukladno članku 96. Sporazuma o partnerstvu između AKP-a i EZ-a i članku 37. Instrumenta za razvojnu suradnju, 18. travnja 2007. započela su službena savjetovanja između zemalja AKP-a i Republike Fidži Otoka, tijekom kojih su tijela Fidžija preuzela posebne obveze u pogledu rješavanja problema koje je utvrdila Europska unija te u pogledu njihove provedbe.

               (4)

               Poduzete su neke značajne inicijative u pogledu nekih obveza iz uvodne izjave 3. Međutim, ne samo što važne obveze koje se tiču bitnih elemenata Sporazuma o partnerstvu između AKP-a i EZ-a i Instrumenta za razvojnu suradnju tek treba provesti, nego su nedavno uočeni neki regresivni događaji vezano za brojne ključne obveze, kao što je stavljanje Ustava izvan snage i daljnje znatno odgađanje održavanja izbora.

               (5)

               Odluka 2007/641/EZ (5) prestaje važiti 1. listopada 2009.

               (6)

               Stoga je primjereno produžiti razdoblje valjanosti Odluke 2007/641/EZ,

         ODLUČILO JE:
   Članak 1.
   Odluka 2007/641/EZ mijenja se kako slijedi:

               1.

               U članku 3. drugi stavak zamjenjuje se sljedećim:
               „Prestaje važiti 31. ožujka 2010. Preispituje se redovito, najmanje svakih šest mjeseci, a bez odlaganja ako to zahtijeva novi razvoj događaja u Republici Fidži Otocima ili nova službena savjetovanja s državama AKP-a i Republike Fidži Otoka dovedu do posebnih obveza koje to opravdavaju.”

               2.

               Prilog se zamjenjuje Prilogom ovoj Odluci.

         Članak 2.
   Ova Odluka stupa na snagu na dan donošenja.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 24. rujna 2009.

            Za Vijeće

            Predsjednik

         M. OLOFSSON

      (1)  SL L 317, 15.12.2000., str. 3.

      (2)  SL L 287, 28.10.2005., str. 4.

      (3)  SL L 317, 15.12.2000., str. 376.

      (4)  SL L 378, 27.12.2006., str. 41.

      (5)  SL L 260, 5.10.2007., str. 15.
   PRILOG

               Njegova ekselencija Ratu Epeli Nailatikau

               Privremeni predsjednik Republike Fidži Otoka

               Suva

               Republika Fidži Otoci

         Ekselencijo,
   Europska unija pridaje veliku važnost odredbama članka 9. Sporazuma o partnerstvu između AKP-a i EU-a, dalje u tekstu „Sporazum iz Cotonoua” i članka 3. Instrumenta za razvojnu suradnju. Partnerstvo između AKP-a i EZ-a temelji se na poštovanju ljudskih prava, demokratskih načela i vladavine prava, kao važnim elementima Sporazuma iz Cotonoua koji čine temelj naših odnosa.
   Vijeće Europske unije je 11. prosinca 2006. osudilo vojni prevrat na Fidžiju.
   Sukladno članku 96. Sporazuma iz Cotonoua, i smatrajući da je vojni prevrat koji je izveden 5. prosinca 2006. predstavljao kršenje bitnih elemenata s popisa u članku 9. tog Sporazuma, Europska unija, dalje u tekstu „EU”, pozvala je Fidži na savjetovanja, kako predviđa Sporazum, s ciljem temeljite provjere stanja, i, prema potrebi, poduzimanja koraka za njegovo poboljšanje.
   Formalni dio takvih savjetovanja započeo je u Bruxellesu 18. travnja 2007. EU je bila zadovoljna da je u to vrijeme Privremena vlada potvrdila niz ključnih jamstava u pogledu ljudskih prava i temeljnih sloboda, poštovanja demokratskih načela i vladavine prava, kako je niže navedeno, i predložila pozitivne korake u pogledu njihove provedbe.
   Nažalost, od tog je vremena zabilježen niz regresivnih događaja, a posebno u travnju 2009., što znači da Fidži sada krši niz preuzetih obveza. To se posebno odnosi na stavljanje Ustava izvan snage, znatno kašnjenje u održavanju parlamentarnih izbora, i kršenja ljudskih prava. Iako provedba preuzetih obveza znatno kasni, većina je takvih obveza iznimno bitna za sadašnje stanje u Fidžiju, te su stoga priložene ovom pismu. Kako je Fidži odlučio prekršiti niz obveza, time se suočio s gubicima u pogledu razvojnih fondova.
   Međutim, u duhu partnerstva koje čini temelj Sporazuma iz Cotonoua, EU izražava svoju spremnost za sudjelovanjem u novim formalnim savjetovanjima sve dok postoji razumna mogućnost za njihovim pozitivnim zaključivanjem. Privremeni premijer je nedavno predstavio plan za reforme i izbore. EU je spremna sudjelovati u dijalogu u pogledu plana i razmotriti može li to poslužiti kao osnova za nova savjetovanja. Također je EU odlučila proširiti postojeće odgovarajuće mjere za Fidži kako bi stvorila mogućnost za nova savjetovanja. Budući da su neke odgovarajuće mjere zastarjele, zaključeno je da umjesto da ih se jednostrano ažurira, EU se zalaže za daljnje istraživanje mogućnosti za nova savjetovanja s Fidžijem. Kao posljedica toga, od posebne je važnosti da se Privremena vlada obveže na uključivo domaći politički dijalog i fleksibilnost u pogledu vremenskog okvira za nadolazeći plan. Budući da se stajalište EU-a rukovodi i uvijek će se rukovoditi bitnim elementima revidiranog Sporazuma iz Cotonoua kao i njegovim temeljnim načelima, posebno u odnosu na ključnu ulogu dijaloga i izvršenja uzajamnih obveza, naglašeno je da na strani EU-a ne postoje očekivani zaključci po pitanju ishoda budućih savjetovanja.
   Ako nova savjetovanja rezultiraju bitnim obvezama na stani Fidžija, EU se obvezuje na najranije moguće pozitivno preispitivanje takvih odgovarajućih mjera. U protivnom, ako se stanje na Fidžiju ne popravi, može se očekivati nastavak gubitaka sredstava iz razvojnih fondova.
   Do novih savjetovanja, EU poziva Fidži da nastavi i pojača unaprijeđeni politički dijalog.
   Odgovarajuće mjere su sljedeće:

               —

               humanitarna pomoć se može nastaviti kao izravna potpora civilnom društvu,

               —

               aktivnosti suradnje u tijeku/ili u pripremi, a posebno na temelju 8. i 9. Europskoga razvojnoga fonda, dalje u tekstu „ERF”, mogu se nastaviti,

               —

               može se nastaviti s pregledom rezultata 9. ERF-a na kraju razdoblja,

               —

               aktivnosti suradnje koje bi pomogle povratku demokracije i unaprijedile upravljanje mogu se nastaviti, osim u vrlo iznimnim okolnostima,

               —

               provedba reforme o šećeru s pripadajućim reformama za 2006. može se nastaviti. Fidži je na tehničkoj razini 19. lipnja 2007. potpisao financijski sporazum. Zabilježeno je da financijski sporazum uključuje i klauzulu o obustavljanju,

               —

               Privremena vlada je 19. lipnja 2007. prihvatila izvješće od 7. lipnja, kojeg su sastavili neovisni stručnjaci za izbore Foruma pacifičkih otoka, što je u skladu je s preuzetom obvezom br. 1 koja je dogovorena 18. travnja 2007. između Privremene vlade i EU-a. Stoga se može nastaviti s pripremom i eventualnim potpisivanjem višegodišnjeg indikativnog programa za reformu o šećeru i pripadajućim mjerama za razdoblje 2008.-2010.,

               —

               finalizacija, potpisivanje na tehničkoj razini i provedba Dokumenta o državnoj strategiji i nacionalnom indikativnom programu za 10. ERF-a s indikativnom financijskom omotnicom, kao i moguća isplata tranše poticaja do 25 % predviđene svote, podliježu ispunjenju preuzetih obveza u pogledu ljudskih prava, vladavine zakona, posebno, zadržavanja Ustava od strane Privremene vlade, potpunog poštivanja neovisnosti sudstva, ukidanja Uredbi o izvanrednom stanju koje su ponovo uvedene 6. rujna 2007., istraživanja svih navoda o kršenju ljudskih prava ili postupanja u odnosu na njih sukladno različitim postupcima i forumima koji su u skladu sa zakonima Fidži Otoka, te najvećim naporom Privremene vlade da spriječi izjave sigurnosnih agencija čiji je cilj zastrašivanje,

               —

               isplata za šećer u 2007. bit će nula,

               —

               isplata za šećer u 2008. bit će dostupna podložno dokazu o vjerodostojnoj i pravovremenoj pripremi izbora, u skladu s preuzetim obvezama; posebno u pogledu popisa stanovništva, ponovnog iscrtavanja granica i izborne reforme u skladu s Ustavom, takve mjere se poduzimaju kako bi se osiguralo funkcioniranje Izbornog povjerenstva, uključujući i imenovanje osobe koja nadgleda izbore do 30. rujna 2007., sukladno Ustavu,

               —

               isplata za šećer u 2009. bit će dostupna podložno imenovanju legitimne vlade,

               —

               isplata u 2010. ovisit će o napretku u načinu korištenja isplate za šećer u 2009. i nastavku demokratskog procesa,

               —

               dodatna potpora za pripremu i provedbu ključnih obveza, posebno potpora za pripremu i/ili održavanje izbora, može se smatrati da prevazilazi sve što je opisano u ovom pismu,

               —

               ne utječe se na regionalnu suradnju i sudjelovanje Fidžija u njoj,

               —

               suradnja s Europskom investicijskom bankom i Centrom za razvoj poduzeća može se nastaviti podložno pravovremenom ispunjenju preuzetih obveza.

         Praćenje preuzetih obveza u skladu je s obvezama praćenja u smislu redovnog dijaloga, suradnje s misijama i izvještavnja, kako je navedeno u Prilogu.
   Osim toga, EU očekuje od Fidžija da u potpunosti surađuje s Pacifičkim otočnim forumom u pogledu primjene preporuka Skupine uvaženih osoba, što je potvrđeno na sastanku Foruma ministara vanjskih poslova u Vanuatuu 16. ožujka 2007.
   Europska će unija nastaviti pažljivo pratiti stanje na Fidžiju. Sukladno članku 8. Sporazuma iz Cotonoua, vodit će se pojačani politički dijalog s Fidžijem kako bi se osiguralo poštovanje ljudskih prava, ponovna uspostava demokracije i poštovanje vladavine prava dok obje stranke ne zaključe da je pojačana priroda dijaloga poslužila svrsi.
   Ako, od strane Privremene vlade, postoji usporavanje, prekid ili obrat u ispunjavanju preuzetih obveza, EU pridržava pravo prilagodne odgovarajućih mjera.
   EU ističe da povlastice Fidžija u suradnji s EU-om ovise o poštovanju bitnih elemenata Sporazuma iz Cotonoua i vrijednosti na koje upućuje Instrument razvojne suradnje. Kako bi se uvjerilo EU da je Privremena vlada potpuno spremna slijediti preuzete obveze, od ključnog je značenja rani i značajni napredak u ispunjavanju dogovorenih obveza.
   S poštovanjem,
   Sastavljeno u Bruxellesu

         Za Komisiju

         Za Vijeće

   Prilog Prilogu

      DOGOVORENE OBVEZE REPUBLIKE FIDŽI OTOKA

   A.   Poštovanje demokratskih načela

   Obveza br. 1
   Da se održe pošteni parlamentarni izbori u roku od 24 mjeseca od 1. ožujka 2007. podložno rezultatima procjene koju provode neovisni revizori, a imenuje ih tajništvo Pacifičkog otočnog foruma. Procese pripreme i održavanja izbora potrebno je zajedno pratiti, i prema potrebi, prilagođavati i revidirati na temelju uzajamno dogovorenih mjerila. To se posebno odnosi na sljedeće:

               —

               do 30. lipnja 2007. Privremena vlada usvaja raspored kojim se određuju datumi za završetak različitih koraka koje je potrebno poduzeti u pripremi za nove parlamentarne izbore,

               —

               raspored određuje vrijeme popisa stanovništva, redefiniranje granica i izborne reforme,

               —

               određivanje granica i izborna reforma provode se u skladu s Ustavom,

               —

               poduzimaju se mjere kako bi se osiguralo funkcioniranje Izbornog povjerenstva, uključujući imenovanje osobe koja nadgleda izbore do 30. rujna 2007., u skladu s Ustavom,

               —

               u skladu s Ustavom imenuje se potpredsjednik.

         Obveza br. 2
   Da Privremena vlada kod donošenja glavnih zakonodavnih fisklanih i drugih političkih inicijativa i promjena, uzima u obzir savjetovanje s civilnim društvom i drugim relevantnim dionicima.
   B.   Vladavina prava

   Obveza br. 1
   Da Privremena vlada uloži najveći napor da spriječi izjave sigurnosnih agencija čiji je cilj zastrašivanje.
   Obveza br. 2
   Da Privremena vlada zadrži Ustav iz 1997. i zajamči normalno i neovisno funkcioniranje ustavnih institucija kao što je Komisija za ljudska prava Fidžija, Komisija za javnu upravu, Komisija za ustavna pitanja. Bit će sačuvana znatna neovisnost i funkcioniranje Visokog vijeća starješina.
   Obveza br. 3
   Da se u potpunosti poštuje neovisnost sudstva, da mu je omogućen slobodan rad i da sve zainteresirane strane poštuju njegove odluke, a posebno:

               —

               da Privremena vlada osigura imenovanje tribunala do 15. srpnja 2007. sukladno odjeljku 138. stavku 3. Ustava,

               —

               da svako imenovanje ili otpust sudaca bude od sada provedeno u potpunoj suglasnosti s ustavnim odredbama i postupovnim pravilima,

               —

               da se u svim mogućim slučajevima, u bilo kojem obliku, onemogući uplitanje vojske, policije ili Privremene vlade u sudske procese, uključujući i puno poštovanje pravne profesije.

         Obveza br. 4
   Da se sa svim kaznenim postupcima vezanima uz korupciju postupa u okviru odgovarajućih pravnih kanala i da sva druga tijela koja bi mogla biti osnovana s ciljem istrage navodnih slučajeva korupcije djeluju u okviru ustavnih ovlasti.
   C.   Ljudska prava i temeljne slobode

   Obveza br. 1
   Privremena vlada poduzima sve potrebne korake kako bi olakšala da se sva navodna kršenja ljudskih prava istraže ili da se s njima postupa u skladu s različitim postupcima i forumima u okviru zakonodavstva Fidži Otokâ.
   Obveza br. 2
   Privremena vlada namjerava ukinuti Uredbu o izvanrednom stanju iz svibnja 2007. podložno svakoj prijetnji nacionalnoj sigurnosti, javnom redu i sigurnosti.
   Obveza br. 3
   Privremena vlada je odlučna u osiguravanju potpune neovisnosti Komisije za ljudska prava Fidžija i njezina djelovanja u skladu s Ustavom.
   Obveza br. 4
   Da se, sukladno Ustavu, u svim svojim oblicima potpuno poštuju sloboda izražavanja i sloboda medija.
   D.   Obveze praćenja

   Obveza br. 1
   Da Privremena vlada preuzme održavanje redovitog dijaloga kako bi omogućila ocjenu postignutog napretka i omogućila tijelima/predstavnicima EU-a i EK-a puni pristup informacijama o svim pitanjima koja su u vezi s ljudskim pravima, mirnom obnovom demokracije i vladavinom prava.
   Obveza br. 2
   Privremena vlada potpuno surađuje s eventualnim misijama iz EU-a i EK-a s ciljem procjene i praćenja napretka.
   Obveza br. 3
   Da Privremena vlada šalje izvješća o napretku svaka tri mjeseca s početkom od 30. lipnja 2007. u pogledu bitnih elemenata i obveza Sporazma iz Cotonoua.
   Uočava se da se određenim pitanjima može pristupiti na pragmatičan način, čime se priznaje sadašnje stvarno stanje i usmjerava se na buduće.


title: 98/746/EZ: Odluka Vijeća od 21. prosinca 1998. o odobrenju, u ime Zajednice, izmjena Dodataka II. i III. Bernskoj konvenciji o zaštiti europskih divljih vrsta i prirodnih staništa usvojenih na 17. sastanku Stalnog odbora Konvencije

text:
               11/Sv. 126

               HR

               Službeni list Europske unije

               99

         31998D0746

               L 358/114

               SLUŽBENI LIST EUROPSKE UNIJE

         ODLUKA VIJEĆA
   od 21. prosinca 1998.
   o odobrenju, u ime Zajednice, izmjena Dodataka II. i III. Bernskoj konvenciji o zaštiti europskih divljih vrsta i prirodnih staništa usvojenih na 17. sastanku Stalnog odbora Konvencije
   (98/746/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.s stavak 1., prvu rečenicu članka 228. stavka 2. i prvi podstavak članka 228. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Europska zajednica ugovorna stranka Konvencije o zaštiti europskih divljih vrsta i prirodnih staništa na temelju Odluke 82/72/EEZ (3);
   budući da su, zahvaljujući odlučnoj potpori Zajednice, na 17. sastanku Stalnog odbora Bernske konvencije održanom u Strasbourgu od 1. do 5. prosinca 1997. Dodatku II. Konvenciji dodane četiri vrste, a Dodatku III. Konvenciji dodane su njih 22; budući da je Komisija sudjelovala na tom sastanku u ime Zajednice;
   budući da su dvije od tih vrsta obuhvaćene Direktivom Vijeća 79/409/EEZ od 2. travnja 1979. o očuvanju divljih ptica (4), a tri su obuhvaćene Direktivom Vijeća 92/43/EEZ od 21. svibnja 1992. o očuvanju prirodnih staništa i divlje flore i faune (5);
   budući da, u skladu s člankom 17. Konvencije, sve izmjene dodataka Konvenciji stupaju na snagu za sve ugovorne stranke, s izuzetkom onih koje dostave prigovore na temelju stavka 3. tog članka tri mjeseca nakon što ih usvoji Stalni odbor;
   budući da je Zajednica dužna odobriti navedene izmjene dodataka II. i III. Konvenciji usvojene na 17. sastanku Stalnog odbora, u skladu s člankom 17. Konvencije,
   ODLUČILO JE:
   Članak 1.
   Ovime se, u ime Europske zajednice, odobrava uvrštavanje vrsta Acipenser sturio, Puffinus yelkouan, Phalacrocorax aristotelis (u Sredozemlju) i Valencia leutourneuxi u Dodatak II. Konvenciji o zaštiti europskih divljih vrsta i prirodnih staništa, i vrsta Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homarus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrinchus, Lamna nasus, Mobula mobular, Prionace glauca, Raja alba, Scioena umbra, Squatina squatina i Umbrina cirrosa (sve 22 vrste u Sredozemlju) u Dodatak III. toj Konvenciji.
   Članak 2.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 21. prosinca 1998.

            Za Vijeće

            Predsjednik

         M. BARTENSTEIN

      (1)  SL C 116, 16.4.1998., str. 24.

      (2)  SL C 328, 26.10.1998., str. 81.

      (3)  SL L 38, 10.2.1982., str. 1.

      (4)  SL L 103, 25.4.1979., str. 1. Direktiva kako je zadnje izmijenjena Direktivom 97/49/EZ (SL L 223, 13.8.1997., str. 9.).

      (5)  SL L 206, 22.7.1992., str. 7. Direktiva kako je zadnje izmijenjena Direktivom 97/62/EZ (SL L 305, 8.11.1997., str. 42.).